ປະທານສະພາແຫ່ງຊາດ ຫງວຽນຊິງຮຸ່ງ ຕ້ອນຮັບຄະນະຜູ້ແທນລັດຖະສະພາ ເອີຣົບ
(ທ່ານປະທານສະພາແຫ່ງຊາດ ຫງວຽນຊິງຮຸ່ງ
ຕ້ອນຮັບທ່ານ Werner Langen)
ຕອນບ່າຍວັນທີ 4/11, ຢູ່ຫໍສະພາແຫ່ງຊາດ, ທ່ານປະທານສະພາແຫ່ງຊາດ ຫງວຽນຊິງຮຸ່ງ ໄດ້ໃຫ້ການຕ້ອນຮັບຄະນະຜູ້ແທນກຸ່ມສະມາຊິກລັດຖະສະພາ ເອີຣົບ (EP) ພົວພັນກັບບັນດາປະເທດ ອາຊີຕາເວັນອອກ ແລະ ອາຊຽນ ໂດຍທ່ານ Werner Langen, ປະທານກຸ່ມເປັນຫົວໜ້າຄະນະພວມຢ້ຽມຢາມ ແລະ ເຮັດວຽກຢູ່ ຫວຽດນາມ. ທີ່ການຕ້ອນຮັບ, ທ່ານປະທານສະພາແຫ່ງຊາດ ຫງວຽນຊິງຮຸ່ງ ຢືນຢັນວ່າ: ສະພາແຫ່ງຊາດ ຫວຽດນາມ ຍາມໃດກໍປາດຖະໜາ ແລະ ເຮັດຈົນສຸດຄວາມສາມາດຂອງຕົນ ເພື່ອຊຸກຍູ້ການພົວພັນຮ່ວມມືລະຫວ່າງ ຫວຽດນາມ ກັບ ສະຫະພັນ ເອີຣົບ (EU) ເວົ້າລວມ ແລະ ລະຫວ່າງສະພາແຫ່ງຊາດ ຫວຽດນາມ ກັບລັດຖະສະພາ ເອີຣົບ ເວົ້າສະເພາະ. ທ່ານປະທານສະພາແຫ່ງຊາດ ຂອບໃຈ EP ໄດ້ສະໜັບສະໜູນ, ຊຸກຍູ້ການໃຫ້ສັດຕະຍາບັນສັນຍາແມ່ຄູ່ຮ່ວມມື ແລະ ຮ່ວມມືຮອບດ້ານ ຫວຽດນາມ - EU (PCA) ແລະ ສັນຍາການຄ້າເສລີ ຫວຽດນາມ - EU (EVFTA), ຫັນການພົວພັນ 2 ຝ່າຍໄປສູ່ໄລຍະພັດທະນາໃໝ່, ພັດທະນາກ່ຽວກັບເນື້ອແທ້, ເໝາະສົມກັບຄວາມສາມາດບົ່ມຊ້ອນ ແລະ ຄວາມຫວັງຂອງແຕ່ລະຝ່າຍ. ສ່ວນທ່ານ Werner Langen ກໍ່ຕີລາຄາສູງບັນດາໝາກຜົນ ຊຶ່ງຫວຽດນາມ ບັນລຸໄດ້ໃນການພັດທະນາເສດຖະກິດ - ສັງຄົມໄລຍະຜ່ານມາ, ພິເສດແມ່ນການປະຕິບັດສຳເລັດບັນດາເປົ້າໝາຍສະຫັດສະວັດຂອງ ສະຫະປະຊາຊາດ.
(ແຫຼ່ງຄັດຈາກ VOV)